शर्माका वैचारिक, साहित्यिक प्रकृतिका सयभन्दा बढी रचनाहरू प्रकाशित छन् । उनलाई थुप्रै सम्मान दिइएको थियो । थुप्रै देशहरूको भ्रमण गरेका शर्माका नाममा कैयौँ कोषहरू गठन भएका छन् । २००१ सालदेखि लेखन कार्य सुरु गरेका शर्मालाई पछिल्लो पटक ‘साहित्यकार श्याम प्रसाद राष्ट्रिय अभिनन्दन मूल समिति’ को ब्यानरमा २०७३ साल वैशाख २९ गते अभिनन्दन गरिएको थियो । दुई पटक विवाह गरेका शर्माका दुई छोरीहरू छन् । अन्तिम समयमा उनी जेठी छोरी सम्झना मानन्धरकहाँ राजधानीको कमलादी चोनेरको आवासमा बस्दै आएका थिए ।
